ಮುತ್ತಯ್ಯ ಮರಳೀಧರನ್ ಹೆಸರಿನ ವಿಶೇಷ ದಾಖಲೆ ಮುರಿದ ಅಶ್ವಿನ್! ಬಾಕ್ಸಿಂಗ್ ಡೇ ಟೆಸ್ಟ್ ಪಂದ್ಯದಲ್ಲಿ ಭಾರತದ ಗೆಲುವಿನಲ್ಲಿ ಮಹತ್ವದ ಪಾತ್ರ ವಹಿಸಿದ ಸ್ಪಿನ್ನರ್ ಆರ್.ಅಶ್ವಿನ್ ಮೆಲ್ಬೋರ್ನ್ ನಲ್ಲಿ ಶ್ರೀಲಂಕಾದ ಸ್ಪಿನ್ ದಂತಕತೆ ಮುತ್ತಯ್ಯ ಮುರಳೀಧರನ್ ದಾಖಲೆಯನ್ನು ಹಿಂದಿಕ್ಕಿ ಹೊಸ ಸಾಧನೆ ಮಾಡಿದ್ದಾರೆ. 34 ವರ್ಷದ ರವೀಂದ್ರನ್ ಅಶ್ವಿನ್ 2ನೇ ಟೆಸ್ಟ್ ಪಂದ್ಯದ 2 ಇನಿಂಗ್ಸ್ ಗಳಲ್ಲೂ ಪರಿಣಾಮಕಾರಿ ದಾಳಿ ಸಂಘಟಿಸಿದ್ದು ಅಲ್ಲದೇ ವಿಕೆಟ್ ಟೇಕರ್ ಆಗಿ ಗಮನ ಸೆಳೆದರು. ಆಸ್ಟ್ರೇಲಿಯಾದ ಜೊತೆಯಾಟ ಆಪಾಯಕಾರಿ ಆಗುತ್ತಿದ್ದಾಗಲೆಲ್ಲಾ ನಾಯಕ ಎದುರು ನೋಡುತ್ತಿದ್ದುದು ಅಶ್ವಿನ್ ಕಡೆಗೆ. ನಾಯಕ ರಾಹನೆ ತಮ್ಮ ಮೇಲಿನ ಭರವಸೆಯನ್ನು ಹುಸಿಗೊಳಿಸದ ಅಶ್ವಿನ್ ಪ್ರಮುಖ ಜೊತೆಯಾಟ ಮುರಿದಿದ್ದೂ ಅಲ್ಲದೇ ಅತೀ ಹೆಚ್ಚು ಎಡಗೈ ಬ್ಯಾಟ್ಸ್ ಮನ್ ಗಳ ವಿಕೆಟ್ ಪಡೆದ ವಿಶ್ವದ 6ನೇ ಆಟಗಾರ ಎಂಬ ಗೌರವಕ್ಕೆ ಪಾತ್ರರಾದರು. ಆಸ್ಟ್ರೇಲಿಯಾದ 2ನೇ ಇನಿಂಗ್ಸ್ ನಲ್ಲಿ ಜೋಶ್ ಹಾಜ್ಲೆವುಡ್ ಅವರ ವಿಕೆಟ್ ಪಡೆಯುವ ಮೂಲಕ ಅಶ್ವಿನ್ 192ನೇ ವಿಕೆಟ್ ಪಡೆದರು. ಈಗ 200ರ ಗಡಿ ತಲುಪಲು ಕೇವಲ 8 ವಿಕೆಟ್ ಅಗತ್ಯವಿದೆ. ಮುತ್ತಯ್ಯ ಮುರಳೀಧರನ್ 191 ಎಡಗೈ ಬ್ಯಾಟ್ಸ್ ಮನ್ ಗಳನ್ನು ಔಟ್ ಮಾಡಿದ ದಾಖಲೆ ಹೊಂದಿದ್ದರು. ಅತಿ ಹೆಚ್ಚು ಎಡಗೈ ಬ್ಯಾಟ್ಸ್ ಮನ್ ಗಳನ್ನು ಬಲಿ ಪಡೆದ ಬೌಲರ್ ಗಳ ಪಟ್ಟಿಯಲ್ಲಿ 3ನೇ ಸ್ಥಾನದಲ್ಲಿ ಇಂಗ್ಲೆಂಡ್ ನ ಜೇಮ್ಸ್ ಆಂಡರ್ಸನ್ 186 ಮತ್ತು ಆಸ್ಟ್ರೇಲಿಯಾ ಗ್ಲೆನ್ ಮೆಗ್ರಾಥ್ ಮತ್ತು ಶೇನ್ ವಾರ್ನ್ ತಲಾ 172 ವಿಕೆಟ್ ಪಡೆದು ನಂತರದ ಸ್ಥಾನಗಳಲ್ಲಿದ್ದಾರೆ.